钦定古今图书集成/理学汇编/学行典/第193卷 > 汤德明
## 钦定古今图书集成/理学汇编/学行典/第193卷 > 汤德明

按《吉安府志》：“汤德明，永新人。五岁丧父。元末伪相周
安据永新，天兵下邑，德明同母刘氏随军入袁州指
挥韦富家。富调守辽东，德明从行，遂失母所在，旦夕
号恸。富怜之，乃资遣俾还袁州。袁人无识者，归永新，
问知母，依亲调凤阳。比至，所亲又调，护卫北平。乃复
徒步追求之，竟得焉。母子不相见三十年，德明迄全”
其养。刘年八十五乃卒。